Ιστορία για Ελέφαντες

Η Ιστορία για Ελέφαντες είναι ένα θεατρικό έργο του Νίκου Μανούδη.

Το έργο
Η πρεμιέρα του θεατρικού έγινε στις 18 Φεβρουαρίου του 2000 από το Δημοτικό Περιφερειακό Θέατρο Βέροιας. Τη σκηνοθεσία υπέγραψε ο Γιάννης Καραχισαρίδης και τα σκηνικά και κουστούμια ο Αντώνης Στεφανόπουλος. Τους πρωταγωνιστικούς ρόλους ερμήνευσαν οι Γιώργος Γιαννόπουλος, Άννη Τσολακίδου, Μάγδα Πένσου και Αλέξανδρος Καλπακίδης. Η παράσταση ανέβηκε και την επόμενη σαιζόν (2001-2002) κάνοντας περιοδεία στη Θεσσαλονίκη και άλλες πόλεις τις Μακεδονίας. Τους πρωταγωνιστικούς ρόλους αυτή τη φορά ερμήνευσαν οι Γιώργος Γιαννόπουλος, Κατερίνα Παναγάκη, Μιχάλης Μαρκάτης και Κατερίνα Παπουτσάκη. Το κείμενο κυκλοφόρησε το 2000 από τις εκδόσεις Αφοι Κυριακίδη (ISBN 978-960-343-512-9).

Υπόθεση
Ο Άρης και η Αφροδίτη είναι ένα ζευγάρι παντρεμένο για 15 χρόνια. Μια νύχτα το παρελθόν και το μέλλον θα εισβάλουν απροσδόκητα στην καθημερινότητα μπλέκοντας τους σε παράξενες καταστάσεις. Είναι η νύχτα που η Αφροδίτη μαθαίνει ότι πέθανε ο πρώτος της έρωτας. Το πρώι θα ξυπνήσουν αφήνοντας μια υποψία οτι πρόκειται απλά για ένα όνειρο αλλά τα πράγματα είναι λίγο διαφορετικά και τα μπερδέματα συνεχίζουν...

Χαρακτήρες
Άρης
Αφροδίτη
Νέος
Νέα

Εξωτερικοί σύνδεσμοι
Κριτική-Παρουσίαση από τη ΘΕΑΤΡΙΚΗ ΔΙΑΔΡΟΜΗ

Νεοελληνικά θεατρικά έργα